
Kasutusloa andmine 
(Tiigi tn 5a, Tiigi tn 5b, Tiigi tn 5c, Tiigi tn 5d, Tiigi tn 5e, Tiigi tn 5f, Tiigi tn 5h)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Tiigi tn 5a, Tiigi tn 5b, Tiigi tn 5c, Tiigi tn 5d, Tiigi tn 5e, Tiigi tn 5f, Tiigi tn 5h krundile püstitatud päikesepargile.
	Kasutusloa taotlus, menetlus
	06.10.2022. a taotlus nr 2211371/17760, menetlus nr 328481

	Ehitisregistri kood, nimetus, 
kasutamise otstarve      
	221345373, Tiigi 5 päikesepark, 
23029 muu energiatööstuse rajatis

	Ehitise asukoht, katastritunnus
	Narva linn, Tiigi tn 5a, 51105:002:0053
Narva linn, Tiigi tn 5b, 51105:002:0054
Narva linn, Tiigi tn 5c, 51105:002:0055
Narva linn, Tiigi tn 5d, 51105:002:0056
Narva linn, Tiigi tn 5e, 51105:002:0057
Narva linn, Tiigi tn 5f, 51105:002:0058
[bookmark: _GoBack]Narva linn, Tiigi tn 5h, 51105:002:0060 (endine Tiigi tänav L5)

	Ehitusluba, menetlus, korraldus
	09.09.2020. a ehitusluba nr 2012271/28986, menetlus nr 223376, Narva Linnavalitsuse 02.09.2020. a korraldus nr 580-k 

	Ehitusloale esitatud 
ehitusprojekt
	Pro-Solar OÜ poolt koostatud Tiigi 5a, 5b, 5c, 5d, 5e ja 5f päikeseparkide eelprojekt,
digidoc-boks „520013_EP_v04_Tiigi5paikesepark.asice“

	Kasutusloale esitatud ehitusprojekt
	Pro-Solar OÜ poolt koostatud „Tiigi 5 3,980 MW päikesepark“ tööprojekt, 
digidoc-boks „520013_TP_v01_Tiigi5_3.98_PV_park.asice“


Kasutusloa menetlusse oli ehitisregistri keskkonnas kaasatud kooskõlastamiseks ja arvamuse avaldamiseks erinevad asutused, mis peavad seaduse või määruse kohaselt esitama menetlevale haldusorganile arvamuse või kooskõlastuse õigusakti andmiseks või mille õigusi, huve ja kohustusi võib ehitis puudutada, ehitusseadustiku § 54 lõike 6 alusel. 

Ehitisregistri keskkonnas oli genereeritud kasutusloa eelnõu, mis suunati ehitisregistri kaudu kooskõlastamiseks ja arvamuse avaldamiseks Narva Linnavalitsuse Arhitektuuri- ja Linnaplaneerimise Ametile, Narva Linnavalitsuse Linnamajandusametile, Kaitseministeeriumile, AS-le Narva Vesi (registrikood 10369373), OÜ-le VKG ELEKTRIVÕRGUD (registrikood 10855041). Narva Linnavalitsuse Linnamajandusamet kooskõlastas tingimusega: „Narva linna omandis oleva kinnistu kasutamiseks vormistatakse kasutusõigus“. Ülejäänud menetlusosalised esitasid oma kooskõlastused ja nõusolekud. 

Ehitusseadustiku § 54 lõike 5 alusel kaasas pädev asutus ehitisregistri keskkonnas kasutusloa menetlusse Tiigi tn 5a, Tiigi tn 5b, Tiigi tn 5c, Tiigi tn 5d, Tiigi tn 5e, Tiigi tn 5f, Tiigi tn 5h kinnisasja 15 kaasomanikku ning menetluse eseme kinnisasjaga piirnevate kinnisasjade omanikud ja kaasomanikud, mh Tiigi tn 7a naaberkrundi 2 kaasomanikku Pantim Pluss OÜ (registrikood 14934657) ja MAXIMPRODUKTE EESTI OÜ (registrikood 10156364), Tiigi tn 7 naaberkrundi omanik Weldmeister OÜ (registrikood 11904615), Tiigi tn 5g naaberkrundi omanik SA Ida-Virumaa Tööstusalade Arendus (registrikood 90003841), Kulgu tn 24 naaberkrundi omanik AS NARVA-BARK (registrikood 10186098). Kaasatud menetlusosaliste poolt ei olnud esitatud vastuväiteid ja ettepanekuid sisaldavaid arvamusi.

Ehitusseadustiku § 54 lõike 8 kohaselt kui kooskõlastaja või arvamuse andja ei ole kümne päeva jooksul kasutusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse kasutusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi kasutusloa eelnõu kohta arvamust avaldada, kui seaduses ei ole sätestatud teisiti.

13.10.2022. a toimus valminud ehitise ülevaatus. Ehitises ei ole avastatud puudusi. Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 06.12.2022. a on taotleja esitanud lõplikult kõrvaldatud puudustega ehitusdokumentatsiooni.

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 223376 käigus otsustaja tegi otsuse kavandatava tegevuse keskkonnamõju hindamise algatamata jätmise kohta (vt Narva Linnavalitsuse 02.09.2020. a korraldus nr 580-k punkti 3.2).
Ehitusseadustiku § 55 kohaselt kasutusloa andmisest keeldumise põhjused puuduvad. Kuna ehitis vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa Tiigi tn 5a, Tiigi tn 5b, Tiigi tn 5c, Tiigi tn 5d, Tiigi tn 5e, Tiigi tn 5f, Tiigi tn 5h krundile püstitatud päikesepargile.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba Tiigi tn 5a, Tiigi tn 5b, Tiigi tn 5c, Tiigi tn 5d, Tiigi tn 5e, Tiigi tn 5f, Tiigi tn 5h krundile püstitatud päikesepargile, mis on ehitatud Pro-Solar OÜ poolt koostatud „Tiigi 5 3,980 MW päikesepark“ tööprojekti alusel (digidoc-boks „520013_TP_v01_Tiigi5_3.98_PV_park.asice“).
3.2. Kohustada ehitise omanikku täitma käesoleva korralduse punktis 1 toodud Narva Linnavalitsuse Linnamajandusameti kooskõlastamise tingimust.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 


Kari Raik                                                                               
Linnapea                                                                                                  Üllar Kaljuste
	                                                                                                     Linnasekretär                                                                                 	                                                                                          
